P7_TA(2013)0455

Flerårig finansiel ramme for perioden 2014-2020 ***

Europa-Parlamentets lovgivningsmæssige beslutning af 19. november 2013 om udkast til Rådets forordning om fastlæggelse af den flerårige finansielle ramme for årene 2014-2020 (11791/2013 — C7-0238/2013 — 2011/0177(APP))

(Særlig lovgivningsprocedure — godkendelse)

(2016/C 436/11)

Europa-Parlamentet,

der henviser til sin beslutning af 23. oktober 2012 med henblik på at opnå et positivt resultat af proceduren for godkendelse af den flerårige finansielle ramme (1) ,

(1) Vedtagne tekster, P7_TA(2012)0360.

(2) Vedtagne tekster, P7_TA(2013)0078.

(3) Vedtagne tekster, P7_TA(2013)0304.

BILAG 2

ERKLÆRINGER

Fælles erklæring om egne indtægter

1. Ifølge artikel 311 i TEUF skal Unionen tilvejebringe de nødvendige midler med henblik på at nå sine mål og gennemføre sin politik. Ifølge denne artikel skal budgettet, med forbehold af andre indtægter, finansieres fuldt ud af egne indtægter. Ifølge artikel 311, stk. 3, vedtager Rådet, efter en særlig lovgivningsprocedure med enstemmighed og efter høring af Europa-Parlamentet, en afgørelse vedrørende ordningen for egne indtægter, og at Rådet inden for denne ramme også kan indføre nye kategorier af egne indtægter eller ophæve en eksisterende kategori.

2. På denne baggrund forelagde Kommissionen i juni 2011 en pakke af forslag om reform af ordningen for Unionens egne indtægter. Det Europæiske Råd besluttede på mødet den 7.-8. februar, at ordningen for egne indtægter bør styres af de overordnede mål om forenkling, gennemsigtighed og lighed. Det Europæiske Råd opfordrede endvidere Rådet til at fortsætte arbejdet med Kommissionens forslag til en ny egen indtægt fra moms. Det opfordrede også de medlemsstater, der deltager i det forstærkede samarbejde om afgiften på finansielle transaktioner (AFT) til at undersøge, om det kan blive grundlaget for en ny egen indtægt på EU's budget.

3. Spørgsmålet om egne indtægter vil kræve yderligere drøftelser. Med henblik på dette vil der blive nedsat en gruppe på højt niveau, bestående af medlemmer udpeget af de tre institutioner. Den vil tage hensyn til alt eksisterende og kommende input fra de tre institutioner og fra de nationale parlamenter. Den bør trække på den relevante ekspertise, herunder fra de nationale budget- og skattemyndigheder og fra uafhængige eksperter.

4. Gruppen foretager en generel gennemgang af ordningen for egne indtægter styret af de overordnede mål om forenkling, gennemsigtighed, lighed og demokratisk ansvarlighed. En første evaluering vil foreligge inden udgangen af 2014. Fremskridtet i arbejdet vurderes på politisk plan på regelmæssige møder mindst én gang hvert halve år.

5. De nationale parlamenter vil blive indbudt til en interinstitutionel konference i løbet af 2016 for at vurdere resultatet af dette arbejde.

6. Kommissionen vil på grundlag af resultaterne af dette arbejde vurdere, hvorvidt det er relevant med initiativer vedrørende nye egne indtægter. Denne vurdering vil ske parallelt med den revision, der er omhandlet i artikel 1a i FFR-forordningen med henblik på mulige reformer, der kunne overvejes for den periode, der dækkes af den næste flerårige finansielle ramme.

Fælles erklæring om effektivisering af de offentlige udgifter i spørgsmål, der er omfattet af EU's aktion

Europa-Parlamentet, Rådet og Kommissionen er enige om at arbejde sammen om en reduktion af omkostningerne og bedre synergier på nationalt og europæisk plan for at effektivisere de offentlige udgifter i spørgsmål, der er omfattet af EU's aktion. Med henblik på dette vil institutionerne, som de finder det mest hensigtsmæssigt, bl.a. trække på viden om bedste praksis, udveksling af oplysninger og tilgængelige uafhængige vurderinger. Resultaterne forventes at foreligge og kunne indgå i grundlaget for Kommissionens forslag til den næste flerårige finansielle ramme.

Fælles erklæring

Europa-Parlamentet, Rådet og Kommissionen er enige om, at de årlige budgetprocedurer, der anvendes for FFR 2014-2020, vil integrere kønsaspektet efter behov, idet der tages højde for, hvordan Unionens overordnede finansielle ramme bidrager til øget ligestilling mellem mænd og kvinder (og sikrer integrering af kønsaspektet).

Fælles erklæring om artikel 15 i Rådets forordning om fastlæggelse af den flerårige finansielle ramme for årene 2014-2020<BR>(tidligere note til artikel 9f i dok. 11655/13)

Institutionerne er enige om at anvende beløbet i artikel 15 i Rådets forordning om fastlæggelse af den flerårige finansielle ramme for årene 2014-2020 således: 2 143 mio. EUR til ungdomsbeskæftigelse, 200 mio. EUR til Horisont 2020, 150 mio. EUR til Erasmus og 50 mio. EUR til Cosme.

Erklæring fra Europa-Kommissionen om de nationale forvaltningserklæringer

Europa-Parlamentet anmodede i sin beslutning af 17. april 2013 om decharge om, at der på passende politisk niveau udarbejdes en model for de nationale forvaltningserklæringer, som medlemsstaterne skal fremlægge. Kommissionen er parat til at se nærmere på denne anmodning og er villig til at opfordre Europa-Parlamentet og Rådet til at deltage i en arbejdsgruppe med henblik på inden årets udgang at udsende anbefalinger herom.

Erklæring fra Europa-Kommissionen om revision

For så vidt angår bestemmelserne i artikel 1a i FFR-forordningen bekræfter Kommissionen, at den under hensyn til resultatet af revisionen har til hensigt at forelægge lovgivningsforslag om en revision af FFR-forordningen. Den vil i denne forbindelse være særlig opmærksom på, hvordan den samlede margen for betalinger fungerer, for at sikre, at det samlede betalingsloft er til rådighed i hele perioden. Den vil også undersøge udviklingen i den samlede margen for forpligtelser. Kommissionen vil desuden tage hensyn til de særlige krav i Horisont 2020-programmet. Kommissionen vil også undersøge, hvordan dens forslag til næste FFR kan tilpasses til institutionernes politiske cyklusser.